CELEX: 32018D1603
Language: fi
Date: 2018-09-18 00:00:00
Title: Neuvoston päätös (EU) 2018/1603, annettu 18 päivänä syyskuuta 2018, Euroopan unionin ja Afrikan ja Madagaskarin lentoturvallisuusviraston (ASECNA) välisen satelliittinavigoinnin kehittämistä ja siihen liittyvien palvelujen tarjoamista siviili-ilmailua varten ASECNAn vastuualueella koskevan yhteistyösopimuksen tekemisestä unionin puolesta

26.10.2018   
               
               
                  FI
               
               
                  Euroopan unionin virallinen lehti
               
               
                  L 268/1
               
            
         NEUVOSTON PÄÄTÖS (EU) 2018/1603,
         annettu 18 päivänä syyskuuta 2018,
         Euroopan unionin ja Afrikan ja Madagaskarin lentoturvallisuusviraston (ASECNA) välisen satelliittinavigoinnin kehittämistä ja siihen liittyvien palvelujen tarjoamista siviili-ilmailua varten ASECNAn vastuualueella koskevan yhteistyösopimuksen tekemisestä unionin puolesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 172 artiklan yhdessä sen 218 artiklan 6 kohdan toisen alakohdan a alakohdan kanssa,
         ottaa huomioon Euroopan komission ehdotuksen,
         ottaa huomioon Euroopan parlamentin hyväksynnän (1),
         sekä katsoo seuraavaa:
         
                     (1)
                  
                  
                     Euroopan unionin ja Afrikan ja Madagaskarin lentoturvallisuusviraston (ASECNA) välisen satelliittinavigoinnin kehittämistä ja siihen liittyvien palvelujen tarjoamista siviili-ilmailua varten ASECNAn vastuualueella koskeva yhteistyösopimus, jäljempänä ’sopimus’, allekirjoitettiin neuvoston päätöksen (EU) 2016/2234 (2) mukaisesti 5 päivänä joulukuuta 2016 sillä varauksella, että sopimuksen tekeminen saatetaan myöhemmin päätökseen.
                  
               
                     (2)
                  
                  
                     Sopimuksen puitteissa toteutetaan aktiivisesti unionin strategiaa, jolla pyritään Euroopan satelliittinavigointiohjelmien pohjalta kehittämään kyseisen teknologian käyttöä ja tarjoamaan siihen liittyviä palveluja ASECNAn vastuualueella muun muassa luomalla itsenäinen SBAS-palvelu (satelliitteihin perustuva lisäjärjestelmä) ASECNAa varten ja yleensä edistämään satelliittinavigoinnin käyttöä Afrikassa.
                  
               
                     (3)
                  
                  
                     Sopimus olisi hyväksyttävä,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Hyväksytään Euroopan unionin ja Afrikan ja Madagaskarin lentoturvallisuusviraston (ASECNA) välinen satelliittinavigoinnin kehittämistä ja siihen liittyvien palvelujen tarjoamista siviili-ilmailua varten ASECNAn vastuualueella koskeva yhteistyösopimus unionin puolesta.
            Sopimuksen teksti on liitetty tähän päätökseen.
         
         
            2 artikla
            Neuvoston puheenjohtaja nimeää yhden tai useamman henkilön, jolla on oikeus tallettaa hyväksymisasiakirja unionin puolesta (3).
         
         
            3 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 18 päivänä syyskuuta 2018.
            
               
                  Neuvoston puolesta
               
               
                  Puheenjohtaja
               
               G. BLÜMEL
            
         
         
            (1)  Hyväksyntä annettu 3. heinäkuuta 2018 (ei vielä julkaistu virallisessa lehdessä).
         
            (2)  Neuvoston päätös (EU) 2016/2234, annettu 21 päivänä marraskuuta 2016, Euroopan unionin ja Afrikan ja Madagaskarin lentoturvallisuusviraston (ASECNA) välisen satelliittinavigoinnin kehittämistä ja siihen liittyvien palvelujen tarjoamista siviili-ilmailua varten ASECNAn vastuualueella koskevan yhteistyösopimuksen allekirjoittamisesta unionin puolesta (EUVL L 337, 13.12.2016, s. 1).
         
            (3)  Neuvoston pääsihteeristö julkaisee sopimuksen voimaantulopäivän Euroopan unionin virallisessa lehdessä.